రూపాయి
దేశవిభజన తరువాత మొదట్లో పాకిస్తాను భారత రూపాయినే వాడేది; దానిపై పాకిస్తాను ముద్ర వేసుకునేవారు. గతంలో కువైట్, బహ్రెయిన్, కతర్, యు.ఎ.ఇ, మలేసియా లలో కూడా భారత రూపాయినే అధికారిక ద్రవ్యంగా వాడేవారు. దేశం బయట చెలామణీ కోసమై, ప్రత్యేకంగా గల్ఫ్ రూపీని 1959 మే 1 నాటి చట్టసవరణ ద్వారా భారత ప్రభుత్వం ప్రవేశపెట్టింది. బంగారం దొంగరవాణా ద్వారా దేశ విదేశీ మారక ద్రవ్యంపై వస్తున్న వత్తిడిని తగ్గించందుకు గాను ఈ చర్య తీసుకున్నారు. 1966 జూన్ 6 న భారత్ తన ద్రవ్య విలువను తగ్గించినపుడు అప్పుడు గల్ఫ్ రూపీని వాడుతున్న ఒమన్, కతర్, ఇప్పటి యు.ఎ.ఇ లోని దేశాలు గల్ఫ్ రూపీ స్థానంలో తమ తమ ద్రవ్యాలను ప్రవేశపెట్టాయి. కువైట్ 1961 లోను, బహ్రెయిన్ 1965 లోను ఆ పని చేసేసాయి.
కరెన్సీ సంకేతం
పురాతన కరెన్సీ సంకేతాలు అంతకుముందున్న కరెన్సీల నుంచి మెల్లగా వెలుగులోకి వచ్చాయి. డాలర్/పెసో సంకేతం అనేది స్పెయిన్ డాలర్ నుంచి పుట్టిందని భావిస్తున్నారు. కొన్ని సందర్భాల్లో 8 అనేది ఎనిమిదిలోని ఒక భాగాన్ని మాత్రమే సూచిస్తుంది. అదే విధంగా, పౌండ్/లిరా సంకేతం "లిబ్రమ్‌" లోని L నుంచి జనించిందని అంటుంటారు. లిబ్రమ్ అనేది బరువును తెలిపేందుకు వాడే లాటిన్ పదం. కొత్తగా వెలుగులోకి వచ్చిన కరెన్సీలు మరియు కొత్త సంకేతాలను పొందిన కరెన్సీలు వాటి దత్తు స్వీకర్త (ఇక్కడ దేశం) యొక్క ప్రతీకవాదానికి దగ్గరగా ఉంటాయి. యూరో సంకేతం ఐరోపా నాగరికత, ఐరోపా మరియు స్థిరత్వాన్ని తెలిపే విధంగా ఉండగా, భారతదేశం భారతీయ సంస్కృతి ప్రతిబింబించే విధంగా ఉండే ఒక సంకేతం కోసం ఎదురుచూస్తోంది.